CELEX: 62021TN0232
Language: lt
Date: 2021-05-03 00:00:00
Title: Byla T-232/21: 2021 m. gegužės 3 d. pareikštas ieškinys byloje Saure / Komisija

2021 6 21   
            
            
               LT
            
            
               Europos Sąjungos oficialusis leidinys
            
            
               C 242/52
            
         
      2021 m. gegužės 3 d. pareikštas ieškinys byloje Saure / Komisija
      
      (Byla T-232/21)
      (2021/C 242/73)
      Proceso kalba: vokiečių
      
         Šalys
      
      
         Ieškovas: Hans-Wilhelm Saure (Berlynas, Vokietija), atstovaujamas advokato C. Partsch
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti Komisijos sprendimą, kuriuo ji atmetė ieškovo prašymą leisti susipažinti su Komisijos dokumentais (bylos Gestdem Nr. 2021/0592) ir atsisakė pateikti jam nuo 2020 m. balandžio 1 d. dėl bendrovės AstraZeneca plc siūlomų Covid-19 vakcinų kiekių ir tiekimo terminų vykusio Komisijos susirašinėjimo su bendrove AstraZeneca plc arba jos patronuojamomis bendrovėmis ir su Vokietijos federalinio kanclerio tarnyba arba Vokietijos Federacijos Sveikatos ministerija dėl bendrovės AstraZeneca plc arba jos patronuojamųjų bendrovių.
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindais.
      
                  1.
               
               
                  Pirmasis ieškinio pagrindas: ieškovas turi teisę susipažinti su ginčijamais Europos Komisijos dokumentais pagal Reglamento (EB) Nr. 1049/2001 (1) 2 straipsnio 1 dalį. Komisijos atsisakymas leisti susipažinti su dokumentais pažeidžia šią nuostatą.
               
            
                  2.
               
               
                  Antrasis ieškinio pagrindas: ieškovo teisei susipažinti su dokumentais nėra taikomas nė vienas Reglamente (EB) Nr. 1049/2001 numatytas galimybės susipažinti su dokumentais nesuteikimo pagrindas. Komisija nepateikė jokių galimybės susipažinti su dokumentais nesuteikimo pagrindų ir tokie pagrindai taip pat nėra akivaizdūs.
               
            
         (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).